
EMLÉKEZTETŐ
Készült a Győr-Moson-Sopron Megyei Mérnöki Kamara 2011.04.18. napján, 14 órai kezdettel tartott elnökségi üléséről. 

Az ülés helye: 
Győr, Csaba u. 16. II.em. 201/a. 
Jelen vannak: 

Mellékelt jelenléti ív szerint

Az Elnökségi Ülés határozatképes. A határozatok jelen emlékeztető mellékletében találhatók.
Jelenlévők a napirendet elfogadták. 
Az elnökségi ülés napirendje:

1. Tájékoztatás az elmúlt és leendő időszak történéseiről

· MMK – Választmányi ülés

· Választási előkészület
· Régiós egyeztetés
· Duna Stratégia

Bartal György elnök

2. Aktuális Megyei Mérnöki Kamarai kérdések megbeszélése.

· Etikai és Fegyelmi Bizottság

Szalai Kálmán EFB elnök

· Oktatási Bizottság beszámolója

dr. Neiger Róbert elnökségi tag

3. 2011. évi költségvetés tervezet elfogadása
4. Tagfelvételek, engedélyek, fellebbezések. 

Barcsai Éva Magdolna titkár

5. Egyebek 

1. Napirendi pont: Bartal György elnök tájékoztatója
Mielőtt a napirendi pontok tárgyalására rátérnénk, szeretném nyomatékosan felhívni az elnökségi tagok figyelmét arra, hogy a tisztségre való jelölés elfogadásával az országos küldötté választást is elfogadja a megyei kamara tisztségviselője.
MMK - választmányi ülés
Májusban választmányi ülés tartására kerül sor, ahol minden érintett megjelenésére számítanak. Ennek előkészítéseként a régió (Fejér, Veszprém, Komárom-Esztergom, Győr-Moson-Sopron megyék) elnökei az elmúlt időszakban megbeszélést tartottak.
Választási előkészület:

Megalakult a választási bizottság Kukai Tibor vezetésével, amely a választási szabályokat dolgozza ki. A régióból Bogár Zsolt – elnökségi tagunk – lesz a bizottság tagja.
Régiós egyeztetés:
A területi kamarák és az országos kamara közötti kommunikáció javítása érdekében javasolta az MMK, hogy a régiók és az MMK képviselője időről időre tájékoztassák egymást az aktuális kérdésekről. A régió kamaráit a kijelölt személy – esetünkben Kovács István, korábbi elnökünk – fogja tájékoztatni az aktuális kérdésekről.
A Duna Stratégiáról:
Továbbra is feladat olyan regionális projektek megfogalmazása, létrehozása, amelyek a Duna Stratégiába bevonhatók, és határokon átnyúlók, vagy hatásaik ilyenek.
2. Napirendi pont: 
Etikai-fegyelmi Bizottság beszámolója (Szalai Kálmán EFB elnök)

Az elmúlt időszakban a megyei elnökök és az EFB elnökök részére volt egy országos megbeszélés az etikai fegyelmi szabályzat módosítása, ill. a megyéknél folyó eljárások egységesítése érdekében.
Észrevételként hangzott el, hogy a kamarák olyan panaszokat is befogadnak, amelyek kifejezetten műszaki jellegűek.

Elhangzott az is, hogy ha a panaszos elfogultságot jelent be a kamarával szemben, azt érdemes figyelembe venni.

A műszaki jellegű viták lebonyolításához szükség lenne egy csoportra, de a költségeik vállalását is rendezni kellene.

Az etikai, fegyelmi eljárás 120 napját meg lehet hosszabbítani 30 nappal, ill. fel lehet függeszteni arra az időre, amíg a szakértő dolgozik.

Rendeletmódosítást az országos kamara nem tud vállalni, mert nem elég erős hozzá.
A megyei kamaránál napirenden lévő etikai-fegyelmi ügyekről:

· A Lékai Gyula Zoltán nevéhez fűződő ügy – az elsőfokú eljárás megismétlése, amelyre kamaránkat jelölték ki – felfüggesztésre került, a Zala Megyei Mérnöki Kamara bíróságra viszi az ügyet, mert törvénytelennek tartják, hogy az Országos Kamara egy másik megyei kamarát jelölt ki az eljárás újbóli lefolytatására.

· a Proksa ügy még nem vált etikai üggyé, ezzel kapcsolatban egy személyes megbeszélés volt a kamaránknál.

· a Kóczán ügyben eddig egy bejelentés érkezett, amelyre egy válaszlevelet küldtünk, de etikai panasz még nem érkezett.
Csejtei György: Át kell dolgozni az EFB szabályokat. A felelős műszaki vezetőkkel szemben pl. csak fegyelmi jogköre van, etikai nincs a kamaráknak, a nem kamarai tag mérnökkel szemben pedig egyáltalán nincs jogköre.

Oktatási Bizottság beszámolója

Dr. Neiger Róbert elnökségi tag elmondta, hogy: 
A szakcsoportvezetőktől nem érkezett visszajelzés sem a továbbképzési igényekre, sem a szakkönyvtár bővítésére vonatkozóan. Ettől függetlenül elkészült a 2011-2012 évre szóló képzési program, amely a Kamara honlapján megtekinthető. (tartószerkezeti kötelező továbbképzés csak 2013-ban lesz legközelebb).

Megállapodás körvonalazódik, mely szerint a Kereskedelmi és Iparkamara fogja szervezni a jövőben jogi és munkabiztonsági modulokat, az Universitas Nonprofit Kft. csak távoktatás keretében oktatja a jövőben ezeket. A szakmai modulok az Universitasnál maradnak, ezekből 2011-ben 5 kurzus lesz.
Nem elfogadható az az állapot, hogy jelenleg nincsenek ipari műszaki szakértői jogosultságok, és csak tanúsítványokat ad ki a kamara.
Bartal György: A tanúsítványok rendszere országosan rendezetlen, megszűnt a jogszabályi háttér, nincs alátámasztva a továbbképzési kötelezettség sem. A tanúsítványok aláírói: a megyei kamara elnöke + az országos tagozat elnöke. 

A honlapunkat és a tagnyilvántartó rendszerünket a pályázati pénzből – ha elnyerjük – szeretnénk fejleszteni.
3. Napirendi pont: 2011. évi költségvetés tervezet elfogadása
A 2010. évi költségvetési elszámolást, ill. a 2011. évi költségvetés tervezetét véleményezésre megkapták az elnökség tagjai. 
A Győr-Moson-Sopron Megyei Mérnöki Kamara Felügyelő Bizottsága 2011. április 14-én, csütörtökön 1000 órai kezdettel megtartott ülésén áttekintette a Megyei Mérnöki Kamara 2010. évi gazdálkodásának pénzügyi beszámolóját és a 2011. évi költségvetés tervezetét, és az alábbi megállapításokat tette: 
Összességükben a 2010 évi bevételek a tervezettnek megfelelően alakultak.
Örvendetes, hogy a Kamara pénzügyi tartalékai tőkegarantált befektetési jegyekben vannak.

A 2010. évi kiadások 3,7%-kal elmaradtak a tervezettől, ennek egyik oka, hogy a szakcsoportok a tervezett támogatásnak csupán kb. 25 %-át igényelték.

Év végi záráskor a pénztárban lévő készpénz kis mértékben meghaladta azt az összeget, amit a Pénzkezelési Szabályzat szerint a pénztárban lehet tartani. Az FB javasolja, hogy ha szükséges, akkor a Pénzkezelési Szabályzat érintett 1. pontját változtassa meg az elnökség.
A 2011. évi költségvetés tervezete az előző évek teljesítményéhez igazodik, végösszegét tekintve nullszaldós. A kiadási oldalon lévő rovatoknak a kismértékű átstrukturálása a pénzügyek áttekinthetőségét javítja.
Az elnökség a 2010. évi költségvetési beszámoló, ill. a 2011. évi költségvetés tervezetének a megyei taggyűlés elé terjesztését egyhangúlag támogatja.
4. Napirendi pont: Tagfelvételek, engedélyek, fellebbezések
Barcsai Éva Magdolna titkár ismertette:

· a tagfelvételi, tagsági viszony felfüggesztése iránti kérelmeket, amely 4 főt érint,

· a tervezői és szakértői jogosultságok meghosszabbítása iránti kérelmeket, amely 7 főt érint,
· az új tervezői és szakértői jogosultságok megadása iránti kérelmeket, amely 2 főt érint,

· egy fő kérte a korábbi időszakban tévesen kiadott teljes körű tartószerkezeti tervezési jogosultságának visszaállítását korlátozott tartószerkezeti tervezésre
Az elnökség az ismertetés alapján 4 határozatot hozott, amelyek jelen emlékeztető 1. sz. mellékletét képezik.

Az elmúlt időszakban nem érkezett fellebbezés Kamaránkhoz.

5. Napirendi pont: Egyebek
Bukovics János: A tartószerkezeti szakcsoport előadást szervez a földrengések elleni védekezéssel kapcsolatos mérnöki lehetőségekről. Ezzel kapcsolatban felveti, hogy az akkreditáció, ill. a pontérték meghatározása nagyon hosszadalmas és nehézkes.

Gyurkovics Zoltán: Az MMK továbbképzési szabályzatában benne van, hogy az elbírálás 60 nap, és ezt általában tartják is. A pontozási rendszerben vannak irányultságok (pl: a termékbemutatókat szeretnék kizárni), és várhatóan szigorodni fog a pontozás.

Dr. Baksai Róbert: A pontérték meghatározása már így is szigorú.
Bartal György: Május 17-én kerül sor a megyei taggyűlés megtartására, a városháza dísztermében, 1330-kor. Ha a résztvevők száma nem lesz elegendő, a megismételt taggyűlésre 1400-kor kerül sor. Az elnökség tagjait 1300-ra várjuk.
Egyéb napirendi pont nem lévén, az elnök az ülést bezárja.
- kmf. –

  / Bartal György /





/ Barcsai Éva Magdolna /



elnök







titkár

